Борис Младенов-Young
Кой е създал живота? И кога…

chitanka.info

Кой е създал живота? И кога? —

Загадка вечна и неразрешима,

но щом Вселената и нас ни има,

то има и Създател на света!

Какъв е Той? Природа или Бог?

Или всевишна, всемогъща Сила,

която някога е сътворила

от хаоса небесния чертог.

Към тоз Създател в чер съдбовен ден,

останал без надежда и отчаян,

за помощ аз отправих скръбен зов…

И стана чудо — невъзможно! Мен,

неверникът, нещастен и окаян,

обсипа Той със своя благослов!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.